Legal Document

Category: 34

Text:
Περί εφαρμογής αποφάσεων 1173(1998) και 1176(1998) του Συμβουλίου Ασφαλείας των Ηνωμένων Εθνών. Κεφάλαια και οικονομικοί πόροι που βρίσκονται επί ελληνικού εδάφους, περιλαμβανομένων όλων των κεφαλαίων που προήλθαν ή δημιουργήθηκαν από περιουσία της UΝΙΤΑ ως οργανισμού ή ανωτέρων αξιωματούχων της UΝΙΤΑ ή ενηλίκων μελών του στενού οικογενειακού τους κύκλου, όπως καθορίζονται σύμφωνα με την παράγραφο 11 της απόφασης 1127(1997) (ΦΕΚ Α΄ 272/24.12.97), δεσμεύονται και δεν καθίσταται διαθέσιμα αμέσως ή εμμέσως σε ή προς όφελος της UΝΙΤΑ ως οργανισμού ή των ανωτέρω αξιωματούχων της UΝΙΤΑ ή ενηλίκων μελών του στενού οικογενειακού τους κύκλου, όπως καθορίζονται σύμφωνα με την παράγραφο 11 της απόφασης 1127(1997). Απαγορεύονται όλες οι επίσημες επαφές με την ηγεσία της UΝΙΤΑ σε περιοχές της Αγκόλας στις οποίες δεν έχει επεκταθεί η κρατική διοίκηση Απαγορεύεται η άμεση ή έμμεση εισαγωγή από την Αγκόλα διαμαντιών που δεν ελέγχονται μέσω του Πιστοποιητικού που εκδίδεται από την GURΝ Απαγορεύεται, από της κοινοποιήσεως από τον Πρόεδρο της Επιτροπής που συστάθηκε με την απόφαση 864(1993) του Συμβουλίου Ασφαλείας σε όλα τα κράτη μέλη του ΟΗΕ των κατευθυντηρίων γραμμμών που έχουν εγκριθεί από την Επιτροπή τούτη, ή πώληση ή προμήθεια σε φυσικά ή νομικά πρόσωπα, σε περιοχές της Αγκόλας όπου η κρατική διοίκηση δεν έχει επεκταθεί, από Έλληνες υπηκόους ή από το ελληνικό έδαφος ή διά της χρήσεως πλοίων ή αεροσκαφών που φέρουν την ελληνική σημαία, εξοπλισμού που χρησιμοποιείται στην εξόρυξη ή από υπηρεσίες εξόρυξης Απαγορεύεται, από της κοινοποιήσεως από τον Πρόεδρο της Επιτροπής που συστάθηκε με την απόφαση 864(1993) σε όλα τα κράτη μέλη του ΟΗΕ των κατευθυντηρίων γραμμών που έχουν εγκριθεί από την Επιτροπή τούτη, η πώληση ή προμήθεια σε φυσικά ή νομικά πρόσωπα, σε περιοχές της Αγκόλας όπου η κρατική διοίκηση δεν έχει επεκταθεί, από Έλληνες υπηκόους ή από το ελληνικό έδαφος ή διά της χρήσεως πλοίων ή αεροσκαφών που φέρουν την ελληνική σημαία, μηχανοκίνητων οχημάτων ή πλεούμενων ή ανταλλακτικών για τέτοιου είδους οχήματα ή υπηρεσιών χερσαίας ή υδάτινης μεταφοράς Εξαιρέσεις από τα μέτρα που εξειδικεύονται στα ανωτέρω άρθρα είναι δυνατές για επαληθευμένους ιατρικούς και ανθρωπιστικούς σκοπούς και εφόσον τούτο εγκριθεί από την Επιτροπή που συστάθηκε με την απόφαση 864(1993) με κατά περίπτωση κρίση και σύμφωνα με τη διαδικασία της έλλειψης αντίρρησης Οι απαγορεύσεις που περιγράφονται στα ανωτέρω άρθρα τίθενται σε ισχύ βάσει των σχετικών διατάξεων της απόφασης 1176(1998). Στον Υπουργό Εξωτερικών αναθέτουμε τη δημοσίευση του παρόντος Διατάγματος και στον ως άνω Υπουργό και στους Υπουργούς Εθνικής Οικονομίας, Οικονομικών, Ανάπτυξης, Δικαιοσύνης, Μεταφορών και Επικοινωνιών και Εμπορικής Ναυτιλίας αναθέτουμε την εκτέλεσή του.